Document ID: 31982R3065

KOMISSION ASETUS (ETY) N:o 3065/82,
annettu 18 päivänä marraskuuta 1982,
asetuksen (ETY) N:o 1753/82 muuttamisesta vasikoiden rehuksi tarkoitetun rasvattoman maitojauheen myynnin osalta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 1183/82() ja erityisesti sen 7 artiklan 5 kohdan,
sekä katsoo, että
komission asetuksella (ETY) N:o 1753/82() on kumottu asetukset (ETY) N:o 2307/79() ja (ETY) N:o 356/80(); tämän vuoksi komission asetuksen (ETY) N:o 1725/79(), sellaisena kuin se on viimeksi muutettuna asetuksella (ETY) N:o 232/72(), tiettyjä säännöksiä, ja erityisesti kuparin enimmäispitoisuutta koskevaa säännöstä sovelletaan 6 päivään heinäkuuta 1982; kuparin pienemmän enimmäispitoisuuden vaatimus tästä päivästä aiheuttaa vaikeuksia tietyille tuottajille, jotka ovat valmistaneet ja varastoineet esiseoksia aiemman järjestelmän mukaisesti; näille tuottajille aiheutuvien huomattavien tappioiden välttämiseksi on tarpeen säätää siirtymäajanjaksosta, jonka kuluessa varastot voidaan käyttää loppuun, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 1753/82 3 artiklaan alakohdat seuraavasti:
"Pyynnöstä asetuksen (ETY) N:o 356/80 1 artiklan 1 kohdan a alakohdassa ja 2 kohdan b alakohdan säännöksiä voidaan kuitenkin soveltaa edelleen 30 päivään marraskuuta 1982, jos asianomainen osoittaa toimivaltaista viranomaista tyydyttävällä tavalla, että asianomainen on tämän asetuksen voimaantulopäivänä varastoinut valmistettuja tuotteita ennen kyseistä päivää voimassa olevan lainsäädännön mukaisesti.
Edellisessä alakohdassa tarkoitettu hakemus on esitettävä viimeistään 30 päivänä marraskuuta 1982."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 6 päivään heinäkuuta 1982.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä marraskuuta 1982.

Labels: 17
19
5
6